Da nederlaget nærmet seg i starten av 1945, tilhørte Rogstad de mest stridbare og kampinnstilte i NS, sammen med blant andre Jonas Lie. I februar 1945 begynte han som leder for Hirden å forberede omdannelsen av denne til en militær enhet i tysk tjeneste, dersom det skulle komme en alliert invasjon. Uten politibakgrunn, og trass i sterke protester fra politiet, ble Rogstad fra 15. april 1945 også utnevnt til leder for Statspolitiet.